Mičevac (Trebinje)
Tvrđava Mičevac je smještena na brežuljku na desnoj obali rijeke Trebišnjice na oko 3 km uzvodno od Trebinja, ispod kote 325. Na pogodnom mjestu za sagledavanje šire okoline tvrđava je podignuta je iz strateških razloga radi zaštite putne komunikacije, Drinskog (Bosanskog) puta koji je iz Dubrovnika preko Trebinja išao prema istočnoj Bosni. Nije poznato kada je grad podignut. Prema legendi, grad je podigao nepoznati vojvoda Mičeta. Komisija za očuvanje nacionalnih spomenika, na sjednici održanoj 4-8. marta 2003. godine, donijelo je Odluku da se Graditeljska cjelina - srednjovjekovni grad Mičevac u Trebinju proglasi za nacionalni spomenik Bosne i Hercegovine.